open-index/open-wikipedia-markdown huggingface dataset:
डॉक्टर जी

***डॉक्टर जी*** अनुभूति कश्यप द्वारा निर्देशित और जंगली पिक्चर्स द्वारा निर्मित 2022 की एक भारतीय हिंदी भाषा कॉमेडी-ड्रामा फिल्म है। इसमें मुख्य कलाकार आयुष्मान खुराना, रकुल प्रीत सिंह, और शेफाली शाह हैं। ये फिल्म एक मेडिकल छात्र के मुश्किल को दिखाता है, जो आर्थोपेडिक्स में दिलचस्पी रखता है, लेकिन बदले में एक स्त्री रोग डॉक्टर बन जाता है।

*डॉक्टर जी* 14 अक्टूबर 2022 को रिलीज़ किया गया और ज़्यादातर लोगो ने इसको सकारात्मक कमेंट दिए।

## कहानी

डॉक्टर उदय गुप्ता एक मेडिकल छात्र हैं, जिसने हाल में एमबीबीएस की आखिरी परीक्षा पास की है। वो भोपाल में अपनी विधवा मां शोभा, और अपने अच्छे दोस्त चड्डी के साथ रहता है। उदय अपने दूर के चचेरे भाई डॉ अशोक गुप्ता से प्रेरित होकर आर्थोपेडिक्स में पोस्ट-ग्रेजुएशन करना चाहता हैं। प्रवेश परीक्षा में उसकी रैंक, हालांकि, भोपाल में आर्थोपेडिक्स लेने के लिए नाकाफी है। उदय दुखी होकर भोपाल में मौजूद दूसरा सबसे अच्छा विकल्प, स्त्री रोग, चुनता है। उदय का परिचय हाई स्कूल की छात्रा काव्या शर्मा से होता है, जो अशोक के साथ प्यार में है।

स्त्री रोग में उदय का पहला दिन खराब जाता है, और दूसरी छात्राएं उसकी रैगिंग करती है। नंदिनी, उसकी टीचर, उसके लफ्ज़ "स्त्री रोग का काम सिर्फ लड़किया कर सकती है" को बकवास कहती है और उसे अपना "मर्द टच" खोने के लिए कहती है। इसके बाद, उदय धीरे-धीरे अपने सहयोगियों, खासकर डॉक्टर फातिमा सिद्दीकी से दोस्ती कर लेता है। आखिरकार, दोनो चुम्मा लेते है। हालांकि फातिमा इसको कुछ भी गंभीर नहीं मानती है, और नाराज़ उदय को अपने सगाई में आने का न्योता देती है।

एक उदय बिना महिला अटेंडेंट के एक महिला मरीज की जांच करने की कोशिश करता है। एक लड़ाई छिड़ जाती है और रोगी और उसका पति उसके खिलाफ शिकायत करते हैं। एक अनुशासनात्मक जांच का सामना करते हुए, उदय अस्पताल में अपनी पहली डिलीवरी करता है। उदय एक डॉक्टर के रूप में अपने रोगियों के तरफ अपने जिम्मेदारी को समझता है। पूछताछ में, उदय के सहयोगियों की गवाही के वजह से वो बच जाता है। नंदिनी पर, हालांकि, इसका असर नहीं होता।

कुछ वक्त बाद, अशोक काव्या को गर्भवती कर देता है और उसे अब उसे बच्चा गिराने की ज़रूरत है। एक शादीशुदा डॉक्टर होने के वजह से, वो उदय को उसे अस्पताल ले जाने के लिए कहता है। चेक-अप से पता चलता है कि काव्या को एक बिमारी है जिससे गर्भपात मुश्किल हो जाता है। अशोक उदय से काव्या को कुछ समय के लिए अपने घर पर रखने के लिए कहता है, और दोनों अच्छे दोस्त बन जाते हैं।

एक दिन, अशोक उदय को फोन करता है और उसे काव्या को अपने क्लिनिक ले आने के लिए कहता है, क्योंकि उसके पास अब "एक जवाब" है। काव्या को क्लिनिक भेजने के बाद घर पहुंचने पर अपनी मां को दूसरे आदमी के साथ नाचते देख उदय गुस्सा हो जाता है। वो आदमी और अपने दोस्त को घर छोड़ने के लिए बोलता है। मां और बेटे में कुछ देर लड़ाई होने के बाद सुलह हो जाती है। थोड़ी देर बाद, उदय को काव्या का फोन आता है, जो उसे बताती है कि एक निजी क्लिनिक में सुई लेने के बाद उसे बहुत दर्द हो रहा है। वो और शोभा उसे बचाते हैं और उसे अस्पताल ले जाते हैं, जहां नंदिनी एक आपातकालीन ऑपरेशन करती है और उसकी जान बचाती है।

काव्या के नाबालिग होने के वजह से, मामला पुलिस को सौंप दिया जाता है, जो बलात्कार के लिए अशोक को गिरफ्तार करती है। काव्या की उम्र के बारे में नंदिनी से झूठ बोलने के लिए उदय को फिर से एक पूछताछ का सामना करना पड़ता है। लेकिन, नंदिनी उदय के बदले बर्ताव को देखते हुए, उसे सज़ा नहीं देने का फैसला करती है। खुश होकर उदय फातिमा के सगाई को भागता है और उसे उसका दोस्त हमेशा के लिए बने रहने को बोलता है।

## सन्दर्भ
श्रीदेवी विजयकुमार

**श्रीदेवी विजयकुमार** एक भारतीय अभिनेत्री हैं। उन्होंने अपने अभिनय करियर की शरुआत एक बाल कलाकार के रूप में 1992 की तमिल फिल्म *रिक्शा मामा* की। वह तमिल, तेलुगु और कन्नड़ फिल्मों में दिखाई दी हैं। वह 2000 से ही एक प्रमुख अभिनेत्री बन गईं।

## व्यक्तिगत जीवन
श्रीदेवी का जन्म तमिल अभिनेता विजयकुमार और लोकप्रिय दक्षिण भारतीय अभिनेत्री मंजुला की सबसे छोटी बेटी के रूप में हुआ था। श्रीदेवी की दो बड़ी बहनें, वनिता और प्रीता, दो सौतेली बहनें, कविता और अनीता और एक बड़ा सौतेला भाई अरुण विजय है।

उसने राहुल से शादी की और उसकी एक बेटी है।

## करियर
उन्होंने तमिल फिल्म *रिक्शा मामा* में एक बाल कलाकार के रूप में शुरुआत की। श्रीदेवी ने कथिर की रोमांटिक फिल्म *कधल वायरस* से अभिनेत्री के रूप में अपना तमिल डेब्यू किया था। वह तेलुगु उद्योग में काम करने लगी और लोकप्रिय हो गई। उन्हें विक्रमन की फिल्म *प्रियामना थोझी* में उनके प्रदर्शन के लिए समीक्षकों द्वारा प्रशंसित किया गया था।

## फिल्मोग्राफी
### फ़िल्में

### टेलीविजन

## सन्दर्भ

## बाहरी कड़ियाँ
*
सऊदी अरब का दूतावास, नई दिल्ली

भारत में सऊदी अरब साम्राज्य का दूतावास राजधानी, नई दिल्ली में स्थित एक सऊदी राजनयिक मिशन है। वर्तमान राजदूत सऊद मोहम्मद अलसती हैं।

## सन्दर्भ

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:सऊदी अरब के राजनयिक मिशन
बहरीन का दूतावास, नई दिल्ली

बहरीन का नई दिल्ली में दूतावास, उसका भारत के लिए राजनयिक मिशन है। वर्तमान राजदूत अब्दुलरहमान मोहम्मद अल-गौद है।

बहरीन का मुंबई में एक महावाणिज्य दूतवास भी है।

## सन्दर्भ

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:बहरीन के राजनयिक मिशन
ऋचा शर्मा (अभिनेत्री)

**ऋचा शर्मा** (6 अगस्त 1964 – 10 दिसंबर 1996), जिन्हें उनके विवाहित नाम **ऋचा शर्मा दत्त** के नाम से भी जाना जाता है, एक भारतीय अभिनेत्री और मॉडल थीं, जिन्होंने बॉलीवुड में काम किया। उन्होंने 1987 में संजय दत्त से शादी की और 1996 में ब्रेन ट्यूमर से उनकी मृत्यु हो गई।

## करियर
शर्मा ने नायिका के रूप में कास्ट किए जाने को इच्छुक होकर एक फिल्म की शूटिंग के दौरान देव आनंद से संपर्क किया था, लेकिन उस समय वह बहुत छोटी थीं। देव ने उससे वादा किया कि वह उसके बड़े होने पर उसे कास्ट करेंगे, फिर देव ने 1985 में *[[हम नौजवान (1985 फ़िल्म)|हम नौजवान]]* के साथ उन्हें साथ काम करने का मौका दिया। उन्होंने अगले साल *अनुभव,* *[[इंसाफ़ की आवाज़ (1986 फ़िल्म)|इंसाफ की आवाज़]]* और 1987 में *[[सड़क छाप (1987 फ़िल्म)|सड़क छाप]]* और *[[आग ही आग (1987 फ़िल्म)|आग ही आग]]* में अभिनय किया।

## फिल्मोग्राफी

## व्यक्तिगत जीवन और मृत्यु
शर्मा ने 1987 में न्यूयॉर्क शहर, संयुक्त राज्य अमेरिका में बॉलीवुड अभिनेता, संजय दत्त से शादी की। दंपति की एक बेटी त्रिशला दत्त थी। शादी के दो साल के बाद पता चला कि उन्हें ब्रेन ट्यूमर है । शर्मा की 10 दिसंबर 1996 को न्यूयॉर्क में उनके माता-पिता के घर में मृत्यु हो गई। 

## सन्दर्भ
द लास्ट ऑफ अस (वीडियो गेम)

***द लास्ट ऑफ अस*** नॉटी डॉग द्वारा बनाया गया और सोनी कंप्यूटर एंटरटेनमेंट द्वारा प्रकाशित किया गया 2013 का एक एक्शन रोमांच गेम है। खिलाड़ी जोल को संभालते है, एक तस्कर जिसे पोस्ट-एपोकैलिप्टिक अमेरिकी संयुक्त राज्य में ऐली को ले जाने का काम सौंपा गया है। खिलाड़ी बंदूको का इस्तेमाल करके और चोरी-छुपे चलकर दुश्मन इंसानो और जॉम्बी जैसी चीज़ो से बचते है। ऑनलाइन मोड में 8 लोग तक एक साथ खेल सकते है।

नॉटी डॉग ने गेम 2009 में बनाना शुरू किया। कंपनी के इतिहास में पहली बार, "द लास्ट ऑफ अस" और एक दूसरे गेम को बनाने के लिए नॉटी डॉग के लोगो को दो टीम में बांट दिया गया। ध्यान जोल और ऐली के रिश्ते पर रखा गया, और गेम के बाकी चीज़े इस रिश्ते को ध्यान में रखते हुए बनाए गए। ट्रोए बेकर और एशले जोनसन ने, आवाज़ और मोशन कैप्चर से, जोल और ऐली का किरदार निभाया। उन्होंने सहायक डायरेक्टर को किरदार और कहानी बनाने में मदद भी करी। गाने गुस्तावो सैंटाओलाला ने लिखे और बनाए थे।

दिसंबर 2011 में उसके बनने के घोषणा के बाद, लोग "द लास्ट ऑफ अस" के आने का इंतज़ार बेसब्री से करने लगे। प्लेस्टेशन 3 के लिए उसे 2013 में लाया गया। उसको जमकर तारीफ मिली, खासकर उसके कहानी, गेमप्ले, लिबाज़, आवाज़ डिज़ाइन, गाने, किरदारो की बनावट, और लड़कियों को दिखाने के तरीके को। गेम की बिक्री बहुत ज़्यादा हुई, 13 लाख पहले हफ्ते में और 1.7 करोड़ 2018 तक। गेम ने कई अवॉर्ड जीते। उसे आजतक के सबसे बेहतरीन गेमों में शुमार किया जाता है।

## कहानी
2013 में, कॉर्डिसेप्स का एक वेरिएंट संयुक्त राज्य अमेरिका को तबाह कर देता है। फंगस इंसानी मेज़बानो को "संक्रमित" के तरह जाने जानेवाले खतरनाक जानवर में बदल देता है। टेक्सास के एक हिस्से में, जोल अपने भाई टॉमी और बेटी सारा के साथ शहर से भाग जाता है। जैसे ही वे भागते हैं, सारा को एक फौजी गोली मार देता है और वो जोल की बाहों में मर जाती है।

बीस साल बाद, संक्रमण से समाज का नाश हो गया है। बचे हुए लोग तानाशाह लॉकडाउन इलाकों, आज़ाद बस्तियों, और आदिवासी ग्रुपों में रहते हैं, जिससे इमारतें और घर सुनसान हो जाते हैं। बोस्टन के उत्तरी इलाकों के लॉकडाउन क्षेत्र में जोल अपने साथी टेस के साथ एक तस्कर के रूप में काम करता है। चोरी किए गए हथियार कैश को वापस लाने के लिए, वो काला बाज़ार के कारोबरी रॉबर्ट को पकड़ते हैं। इससे पहले कि टेस उसे मार डाले, रॉबर्ट बताते है कि उसने फायरफ्लाइज़ के साथ कैश का सौदा किया है। फायरफ्लाइज़ एक बगावती फौज है जो लॉकडाउन इलाकों के अधिकारियों के खिलाफ है।

## सन्दर्भ

श्रेणी:प्लेस्टेशन 3 गेम्स
मध्यबिन्दु

भूमिति में, **मध्यबिन्दु** (midpoint) एक रेखा खण्ड का मध्य बिन्दु होता है। यह दोनों अन्तर्बिन्द्वों से समान दूरी पर है, और यह खण्ड और अन्तर्बिन्दु दोनों का केन्द्रक है। यह खण्ड को द्विभाजित करता है।

## सूत्र
दो निर्देशांकों, अर्थात P(x_1,y_1) और Q(x_2,y_2) को जोड़ने वाले रेखाखण्ड PQ के मध्यबिन्दु की गणना करने के लिए हम मध्यबिन्दु सूत्र का उपयोग कर सकते हैं। मध्यबिन्दु के निर्देशांक, जिन्हें (x,y) के रूप में चिह्नित किया गया है, इस प्रकार से औसत लेते हुए प्राप्त किए जाते हैं:

x =\frac{x_1+x_2}{2}

y =\frac{y_1+ y_2}{2}

## सन्दर्भ

श्रेणी:वैश्लेषिक ज्यामिति
श्रेणी:प्राथमिक ज्यामिति
विकास मानकतला

**विकास मनकतला** एक भारतीय टेलीविजन अभिनेता हैं  जिन्हें *[[लेफ्ट राइट लेफ्ट (धारावाहिक)|लेफ्ट राइट लेफ्ट]]* में कैडेट अमर हुड्डा और *[[झाँसी की रानी (2019 टीवी श्रृंखला)|झांसी की रानी]]* में गंगाधर राव की भूमिका निभाने के लिए जाना जाता है। उन्हें 2022 में ''बिग बॉस 16'' में एक वाइल्ड कार्ड प्रतियोगी के रूप में देखा गया और तीन सप्ताह के बाद बाहर कर दिया गया।

## करियर
मानकतला ने रैंप मॉडल के तौर पर शुरुआत की थी। वह 2006 से 2008 तक सोनी सब के *[[लेफ्ट राइट लेफ्ट (धारावाहिक)|लेफ्ट राइट लेफ्ट]]* में  कैडेट अमरदीप "अमर" का किरदार निभाते हुए टेलीविजन से जुड़े।

उन्होंने 2013 में पाँच साल के ब्रेक के बाद सोनी एंटरटेनमेंट टेलीविजन पर *मैं ना भूलूंगी* में समीर वर्मा/आदित्य जगन्नाथ की भूमिका निभाते हुए वापसी की, जिसमें ऐश्वर्या सखूजा भी अभिनय कर रही थीं। 2016 में, उन्होंने *[[ये है आशिकी]]* में नील शर्मा के रूप में अभिनय किया। 

अगले वर्ष, मनकतला परम सिंह और नीति टेलर के साथ लाइफ ओके के *[[गुलाम ( टीवी श्रृंखला)|गुलाम]]* में वीर प्रताप के रूप में दिखाई दिए। फिर उन्होंने कलर्स के ऐतिहासिक नाटक *[[झाँसी की रानी (2019 टीवी श्रृंखला)|झांसी की रानी]]* में अनुष्का सेन  के साथ गंगाधर राव और एंड टीवी के *[[लाल इश्क (2018 टीवी श्रृंखला)|लाल इश्क]]* में पत्नी गुंजन वालिया के साथ बलवीर की भूमिका निभाई।  इसके बाद, वह शिव के रूप में स्टार प्लस के *नमः* के कलाकारों में शामिल हो गए। 

2022 में, मानकतला ने कलर्स टीवी के रियलिटी टीवी शो *[[बिग बॉस (हिंदी सीजन 16)|बिग बॉस 16]]* में वाइल्ड कार्ड प्रतियोगी के रूप में प्रवेश किया।  90वें दिन उन्हें बेदखल कर दिया गया और वह 13वें स्थान पर रहे।

## टेलीविजन

## अवार्ड्स

## सन्दर्भ
भारत में चावल का उत्पादन

**भारत में चावल का उत्पादन** भारत की अर्थव्यवस्था का एक महत्वपूर्ण हिस्सा है। चावल उत्पादन के मामले में भारत विश्व का दूसरा सबसे बड़ा उत्पादक और सबसे बड़ा निर्यातक देश है। चावल एक बुनियादी खाद्य फसल है और उष्णकटिबंधीय पौधा होने के कारण यह गर्म और आर्द्र जलवायु में आराम से पनपता है। चावल मुख्य रूप से वर्षा आधारित क्षेत्रों में उगाया जाता है जहाँ भारी वार्षिक वर्षा होती है। इसलिए यह मूल रूप से भारत में एक खरीफ फसल है। इसकी खेती लगभग २५ डिग्री सेल्सियस और उससे अधिक तापमान में की जाती है, और चावल उन क्षेत्रों में सिंचाई के माध्यम से भी उगाया जाता है जहाँ तुलनात्मक रूप से कम वर्षा होती हैं।

क्षेत्र के प्रकार के आधार पर विभिन्न तरीकों से चावल की खेती की जा सकती है। लेकिन भारत में चावल की कटाई के लिए अभी भी पारंपरिक तरीकों का इस्तेमाल किया जाता है। खेतों की शुरुआत में जुताई की जाती है और उर्वरक लगाया जाता है जिसमें आमतौर पर गाय का गोबर का इस्तेमाल किया जाता है, और फिर खेत को चिकना कर दिया जाता है। बीजों को हाथ से रोपा जाता है और फिर उचित सिंचाई के माध्यम से बीजों की खेती की जाती है। चावल सिल्ट, दोमट और बजरी जैसी विभिन्न प्रकार की मिट्टी पर उगता है। यह क्षारीय के साथ-साथ अम्लीय मिट्टी को भी सहन कर सकता है, भारत में इस फसल की खेती करने वाले क्षेत्रों को पश्चिमी तटीय पट्टी, पूर्वी तटीय पट्टी के रूप में प्रतिष्ठित किया जाता है, जिसमें सभी प्राथमिक डेल्टा, असम मैदान और आसपास की निचली पहाड़ियाँ, तलहटी और तराई क्षेत्र शामिल हैं—तराई क्षेत्र हिमालय]] और पश्चिम बंगाल, बिहार, पूर्वी उत्तर प्रदेश, पूर्वी मध्य प्रदेश, उत्तरी आंध्र प्रदेश और ओडिशा। भारत, अनन्त विकास के मौसम का देश होने के नाते, और गंगा-ब्रह्मपुत्र(पश्चिम बंगाल में), कावेरी नदी, कृष्णा नदी के डेल्टा, गोदावरी नदी, इंद्रावती नदी और महानदी नदी, हीराकुंड बांध और इंद्रावती बांध जैसी नहर सिंचाई की व्यवस्था के साथ, किसानों को लाभ पहुँचता है और कुछ इलाकों में साल में तीन फ़सलें की जाती है।

## वर्ष के अनुसार चावल का उत्पादन

Source: http://drdpat.bih.nic.in/HS-B-Table-01.htm.

## राज्यों के द्वारा चावल का उत्पादन

## भारत से चावल का निर्यात
भारत दुनिया में चावल के सबसे बड़े निर्यातकों में से एक है :—

### बासमती चावल
भारत वैश्विक बाजार में बासमती चावल का प्रमुख निर्यातक है। जिन भारतीय राज्यों में बासमती चावल का सर्वाधिक उत्पादन होता है, वे—जम्मू और कश्मीर, हिमाचल प्रदेश, पंजाब, हरियाणा, दिल्ली, उत्तराखंड और पश्चिमी उत्तर प्रदेश इत्यादि हैं।

### गैर बासमती चावल
APEDA के अनुसार, "बासमती चावल के अलावा किसी भी चावल को गैर-बासमती चावल कहा जाता है।" २०१८ में भारत ने ३ बिलियन अमरीकी डालर मूल्य के ७.५ मिलियन मीट्रिक टन गैर-बासमती चावल का निर्यात किया था। और वे मुख्य निर्यात गंतव्य नेपाल, बेनिन, सेनेगल, बांग्लादेश और गिनी थे।

## सन्दर्भ


भारत
मंजू वारियर

**मंजू वारियर** ( जन्म 10 सितंबर 1978) एक भारतीय अभिनेत्री, निर्माता, शास्त्रीय नृत्यांगना और पार्श्व गायिका हैं, जो मुख्य रूप से कुछ तमिल फिल्मों के साथ मलयालम भाषा फिल्मों में दिखाई देती हैं।  वह राष्ट्रीय फिल्म पुरस्कार, *केरल राज्य पुरस्कार* और सात फिल्मफेयर पुरस्कार सहित कई पुरस्कारों की प्राप्तकर्ता हैं।  उन्हें मलयालम सिनेमा में सबसे सफल अभिनेत्रियों में से एक माना जाता है।

उन्होंने 17 साल की उम्र में *साक्ष्यम* (1995) में अभिनय की शुरुआत की। उनकी उल्लेखनीय फिल्मों में शामिल हैं *थूवल कोट्टाराम* (1996), *सल्लपम* (1996), *ई पूजयुम कदन्नु* (1996), और *आराम थम्पुरन* (1997)।

## प्रारंभिक जीवन
मंजू वारियर का जन्म 10 सितंबर 1978 को तमिलनाडु के कन्याकुमारी शहर नागरकोइल में एक मलयाली परिवार में हुआ था। उनका परिवार मूल रूप से पुल्लू केरल के त्रिशूर जिला गांव से है। उनके पिता, टी. वी. माधवन, शक्ति फाइनेंस के नागरकोइल क्षेत्रीय कार्यालय में एक एकाउंटेंट के रूप में काम करते थे और उनकी माँ (थिरुविल्वमला से) एक गृहिणी थीं। उनका एक बड़ा भाई है, *मधु वारियर*, जो एक अभिनेता और निर्माता भी हैं।

वारियर ने अपनी प्राथमिक शिक्षा सीएसआई मैट्रिकुलेशन हायर सेकेंडरी स्कूल, नागरकोइल से पूरी की। उसके पिता के पदोन्नत होने के बाद, वे केरल लौट आए और कन्नूर में बस गए। उन्होंने *चिन्मय विद्यालय, कन्नूर* और बाद में चोव्वा हायर सेकेंडरी स्कूल में पढ़ाई की।
## व्यक्तिगत जीवन
20 अक्टूबर 1998 को, मंजू ने अभिनेता दिलीप से अलुवा श्रीकृष्ण मंदिर में शादी की। दंपति की एक बेटी मीनाक्षी है। उन्होंने 2014 में तलाक के लिए अर्जी दी और जनवरी 2015 में इसे मंजूर कर लिया गया। उसका आत्मकथा 'सल्लपम' (यादें) नवंबर 2014 में जारी की गई थी। मंजू त्रिशूर केरल में रहती हैं।.
## सन्दर्भ
तुनिसिया का दूतावास, नई दिल्ली

तुनिसिया का नई दिल्ली मे दूतावास, भारत के लिए उसका राजनयिक मिशन है। वर्तमान राजदूत नेजमेद्दिन लखाल हैं।

## राजदूत
तुनिसिया 1981 से भारत में अपने राजनूत भेजता है:

* 1981-1987: अहमद औनीस
* 1987-1991: अली टेकाया
* 1991-1994: हम्मादी बेन रेजेब
* 1994-1999: अब्देलअज़ीज़ चाबेने
* 1999-2001: सहबी बेसली
* 2001-2006: इलएस कासरी
* 2007-2009: रऊफ चैटी
* 2010-2011: इलएस बेन मारज़ूक

## सन्दर्भ

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:तुनिसिया के राजनयिक मिशन
शैलेश कोलानु

**शैलेश कोलानु** एक भारतीय फिल्म निर्देशक और पटकथा लेखक हैं जो मुख्य रूप से तेलुगु सिनेमा में काम करते हैं।

## प्रारंभिक जीवन और परिवार
शैलेश का जन्म और पालन-पोषण चेन्नई, तमिलनाडु में हुआ था, क्योंकि उनके पिता दिवंगत फिल्म निर्माता, कोडी रामकृष्ण के प्रोडक्शन मैनेजर के रूप में काम करते थे। उन्होंने बिरला इंस्टीट्यूट ऑफ टेक्नोलॉजी एंड साइंस, पिलानी - हैदराबाद कैंपस के बॉश एंड लोम्ब स्कूल ऑफ ऑप्टोमेट्री से स्नातक किया। फिल्म निर्माता के रूप में करियर बनाने से पहले उन्होंने न्यू साउथ वेल्स विश्वविद्यालय से ऑप्टोमेट्री में पीएचडी की पढ़ाई की।

## करियर
कोलानु ने अपने करियर की शुरुआत 2018 की लघु फिल्म, *चेकलिस्ट* से की। उन्होंने नानी द्वारा निर्मित अपनी पहली फीचर फिल्म *हिट: द फर्स्ट केस का* निर्देशन किया। यह फिल्म बॉक्स ऑफिस पर सफल रही थी। उन्होंने 2022 में हिट: *यूनिवर्स का* निर्माण किया। शैलेश ने फिर इस फ्रेंचाइजी की दूसरी फिल्म, *हिट: द सेकेंड केस को*  भी सफलतापूर्वक बनाया। उन्होंने नानी अभिनीत *हिट: द सेकेंड केस के* मिड-क्रेडिट सीन के दौरान *हिट: द थर्ड केस की* घोषणा की।

## फिल्मोग्राफी

## सन्दर्भ

## बाहरी कड़ियाँ
*
रोजर

## प्रसिद्ध रोजर
* रोजर बेकन
* रोजर वूली
* रोजर बिन्नी
* रोजर पेनरोस
* रोजर हार्पर
* रोजर मुकासा
* रोजर डी कोर्नबर्ग
* रोजर फ़ेडरर
* रोजर एटकेगारे
जैकपोट (2019 फ़िल्म)

***जैकपोट*** वर्ष 2019 की तमिल भाषा की एक भारतीय फिल्म हैं। इस फिल्म को कल्याण द्वारा लिखा और निर्देशित किया गया है। फिल्म में ज्योतिका और रेवती मुख्य भूमिकाओं में हैं, जबकि समुथिरकानी, मंसूर अली खान, योगी बाबू और आनंदराज सहायक भूमिकाएँ निभा रहे हैं। रेवती ने *अरंगेत्र वेलाई* और *गुलेबाघावली* के बाद इस फिल्म में तीसरी बार माशा का किरदार निभाया है। फिल्म का निर्माण अभिनेता सूर्या ने अपने प्रोडक्शन बैनर 2डी एंटरटेनमेंट के तहत किया है। इसमें संगीत विशाल चंद्रशेखर ने दिया है। फिल्म की मुख्य फोटोग्राफी 12 फरवरी 2019 को शुरू हुई थीं। फिल्म 2 अगस्त 2019 को रिलीज हुई थी। फिल्म को आलोचकों से सकारात्मक समीक्षा मिली और यह बॉक्स ऑफिस पर हिट रही।

## कथानक
यह फिल्म 1918 के एक दूधवाले के बारे में है जो कुएं की खुदाई करते समय गलती से एक अक्षय पात्र (अक्षय पात्र) से टकरा जाता है। वह इसे गाय के दूध से भरता है, हालांकि, जब वह कुआं खोदना जारी रखता है, तो उसे आश्चर्य होता है कि बर्तन में थोड़ी सी मात्रा से बहुत सारा दूध निकला। वह इसका उपयोग अपने भाग्य को बदलने और अमीर बनने के लिए करता है, लेकिन लंबे समय तक यह जारी नही रख पाता हैं क्योंकि अंततः इसे दो लोगों द्वारा चुरा लिया जाता है। फिर कई साल बाद एक बूढ़ी औरत को यह बर्तन मिलता है जो एक नदी के किनारे इडली बेचती है और वह इसका इस्तेमाल अधिक लोगों को खिलाने के लिए करती है। वह बर्तन और उसकी शक्ति के बारे में अक्षय (ज्योतिका) और माशा (रेवती) को बताते हुए कहती है कि उसने डर के कारण बर्तन को दफन कर दिया था कि कोई उससे उसे चुरा न लें। वह कहती है कि उसने इसे मानस्थान (आनंदराज) के राइस मिल में एक बैल शेड के पास गाड़ दिया है। यह कहानी का सार है।

## कलाकार
* ज्योतिका - अक्षय के रूप में
* रेवती - मशवानी के रूप में
* योगी बाबू-  राहुल विजय के रूप में
* आनंदराज - मानस्थान और इंस्पेक्टर मानस्थी के रूप में
* राजेंद्रन- मोट्टा के रूप में
* मंसूर अली खान - भाई के रूप में
* सचु - मणिमेगालाई के रूप में
* मनोबला - राइस मिल रेयप्पन के रूप में

## संगीत
फिल्म का संगीत विशाल चंद्रशेखर द्वारा दिया गया और गीतों के बोल विवेक, अरुणराजा कामराज, लेडी काश और कु. कार्तिक द्वारा लिखे गए थें।

## सन्दर्भ

## बाहरी कड़ियाँ
*
केरल का वन्यजीवन

**केरल का वन्यजीवन** केरल की आर्द्र उष्णकटिबंधीय जलवायु में पनपता है, जिसमें कम ऊँचाई पर सदाबहार वर्षावन और पूर्व में उच्चभूमि के पर्णपाती और अर्ध-सदाबहार वन शामिल हैं। हालाँकि भूभाग तथा ऊँचाई में आवश्यक परिवर्तन उच्च जैव विविधता की ओर ले जाता है किंतु अलप्पुझा जिले में कोई वन नहीं है।

## सदाबहार वन
केरल के अधिकांश बंजर जैवविविध भूभाग इसके पूर्वी जिलों के सदाबहार जंगलों में स्थित हैं। तटीय केरल अधिकतर कृषि के अंतर्गत आता है जो कि तुलनात्मक रूप से कम वन्यजीवी है। इसके बावजूद केरल के 9,400 वर्ग कि.मी. क्षेत्र में प्राकृतिक वन निहित हैं। केरल विश्व की चार रामसर परंपराओं जैसे- अष्टमुडी झील, सस्थमकोट्टा झील, त्रिशूर-पोन्नानी कोले आर्द्रभूमि तथा वेम्बनाड-कोल आर्द्रभूमि आदि को अंतर्राष्ट्रीय महत्व की आर्द्रभूमि के लिए जाना जाता है। पलक्कड़ जिले के परम्बिकुलम वन केरल के जंगलीय क्षेत्रों में से एक है।

## वनस्पति
पूर्वी केरल के घुमावदार पर्वत उष्णकटिबंधीय आर्द्र वनों तथा उष्णकटिबंधीय शुष्क वनों को आश्रय देते हैं जो सामान्य रूप से पश्चिमी घाटों की विशेषता है।

## जीव-जंतु
केरल के जंगल एशियाई हाथी (एलीफस मैक्सिमस), बंगाल चीता (पैंथेरा टाइग्रिस टाइग्रिस), तेंदुआ (पैंथेरा पार्डस), नीलगिरी तहर (नीलगिरिट्रागस हाइलोक्रिस) तथा घड़ियाली विशाल गिलहरी (रतुफा मैक्रोरा) जैसे प्रमुख जीवों का पोषण करते हैं।

## इन्हें भी देखें
* केरल की जलवायु
## टिप्पणी

केरल के इडुक्की जिले में सबसे अधिक वन भूमि है जबकि अलप्पुझा में ऐसा नहीं है।

## सन्दर्भ

श्रेणी:केरल का पर्यावरण
श्रेणी:पर्यावरण
श्रेणी:वन्य जीवन
क्रेग

## प्रसिद्ध क्रेग
* क्रेग वालेस (क्रिकेटर)
* हेरोल्ड क्रेग रेनॉल्ड्स
* क्रेग नेविल-मैनिंग
* क्रेग ऑफ़ द क्रीक
* क्रेग मेस्केडे
* क्रेग देविद
* क्रेग काछोपा
* क्रेग मैकडरमोट
* क्रेग मेलो
* क्रेग ओवरटन
* क्रेग मैकमिलन
* क्रेग विलियम्स (क्रिकेटर)
* मार्क क्रेग
* क्रेग यंग (क्रिकेटर)
* क्रेग फेडरिघी
* शॉन क्रेग
* क्रेग ब्रेथवेट
* इयान क्रेग
* क्रेग इरविन
ज़रा हटके ज़रा बचके

***जरा हटके जरा बचके***  2023 की हिंदी भाषी रोमांटिक कॉमेडी फिल्म है, जिसका निर्देशन और सह-लेखन लक्ष्मण उतेकर ने किया है।  इसमें मुख्य भुमिका में विक्की कौशल और सारा अली खान हैं। यह फिल्म 2 जून 2023 को रिलीज़ हो चुकी है।

## Cast

* विक्की कौशल - कपिल "कप्पू" दुबे के रूप में
* सारा अली खान - सोम्य चावला दुबे के रूप में
* इनामुल्हक - बन दास ईश्वरदास सहाय के रूप में
* सुष्मिता मुखर्जी - रोशनी चावला के रूप में
* नीरज सूद - पुरुषोत्तम मामा के रूप में
* राकेश बेदी - हरचरण चावला के रूप में 
* शारिब हाशमी - दरोगा रघुवंशी के रूप में 
* आकाश खुराना - वेद प्रकाश दुबे के रूप में 
* अन्य कलाकार - कनुप्रिया पंडित, अनुभा फतेहपुरा, हिमांशु कोहली, सृष्टि गांगुली रिंदानी, विवान शाह, डिंपी मिश्रा, अतुल तिवारी

## विपणन
ट्रेलर के रिलीज होने से एक दिन पहले इंस्टाग्राम पर विक्की कौशल और सारा अली खान द्वारा एक टीजर के साथ फिल्म के शीर्षक की घोषणा की गई थी। ऐसी अफवाहें थीं कि फिल्म का नाम लुका छुपी 2 रखा जाना था। आधिकारिक ट्रेलर 15 मई 2023 को जारी किया गया था। ट्रेलर लॉन्च के साथ कौशल और खान ने जुहू चौपाटी का दौरा किया, जहां उन्होंने मीडिया के साथ बातचीत की और तस्वीरें खिंचवाईं। प्रमोशन के दौरान खान और कौशल ने कोलकाता की मशहूर फुचका और रसगोल्ला  का लुत्फ उठाया।

## गीत संगीत
फिल्म का संगीत सचिन-जिगर ने तैयार किया था। गाने के बोल अमिताभ भट्टाचार्य ने लिखे थे।

फिल्म का पहला एकल गाना "फिर और क्या चाहिए", 16 मई 2023 को रिलीज़ किया गया था। दूसरा एकल गाना "तेरे वास्ते", 22 मई 2023 को रिलीज़ किया गया था। तीसरा गाना "बेबी तुझे पाप लगेगा", 25 मई 2023 को रिलीज़ किया गया था, जिसे संगीतकार हिमेश रेशमिया ने गाया था। चौथा गाना "सांझा", 29 मई 2023 को रिलीज़ किया गया था।

## सिनेमाघरों में लगना शुरू हुई

### थियेट्रिकल
*ज़रा हटके ज़रा बचके* 2 जून 2023 से सिनेमाघरों में लगी है। 

## रिसेप्शन
इंडिया टुडे के ग्रेस सिरिल ने फिल्म को 5 में से 3 स्टार दिए, लिखा, "सारा अली खान, विक्की कौशल की केमिस्ट्री फिल्म की यूएसपी है।" एबीपी लाइव के अमनदीप नारंग ने वही रेटिंग दी, जिसमें कहा गया कि "विक्की कौशल, सारा अली खान स्टारर इज ए लाइट-हार्टेड रोम कॉम डन राइट।"

## संदर्भ

श्रेणी:भारतीय रोमांटिक कॉमेडी फ़िल्में
श्रेणी:2023 की फ़िल्में
द चेरी ड्रॉप्स

**द चेरी ड्रॉप्स** एक अमेरिकी पॉवर पॉप और गेराज रॉक बैंड है जो 2011 में फ्लोरिडा के जैक्सनविल में स्थापित हुआ। बैंड में मुख्य गायक और संस्थापक वर्न शैंक सहित जॉश कॉब, जेमी मारकोस्की और जिमी मेसन शामिल हैं।

## इतिहास
द चेरी ड्रॉप्स 2011 में वर्न शैंक और जॉश कॉब द्वारा स्थापित किया गया। इस समूह का नाम 1960 के और 1970 के दशकों के प्रमुख बैंडों, जैसे स्ट्रॉबेरी अलार्म क्लॉक, द लेमन पाइपर्स और रासबेरीज़ से प्रेरित हुआ।

शुरुआत में, बैंड ने पहली पीढ़ी के गेराज रॉक गीतों के कवर गाने के जरिए अपनी पहचान बनाई। कुछ मशहूर कवर गानों में सिंडिकेट ऑफ साउंड के 1966 के प्रसिद्ध गीत "लिटिल गर्ल", रासबेरीज़ का "आई वान्ना बी विथ यू" और द स्वीट का "विग-वैम बैम" शामिल थे।

बैंड ने जल्द ही अपनी असली सामग्री भी रिलीज़ की, जिसमें उनका 14 गानों वाला पहला एल्बम "एव्रीथिंग'स ग्रूवी" शामिल था। इस एल्बम में "पॉप, पॉप ('टिल यू ड्रॉप)", "आउट्टा साइट" (स्टीवी वंडर के "अपटाइट (एव्रीथिंग्स आलराइट)" से प्रेरित), "लेट द गुड टाइम्स इन" (डीन मार्टिन से प्रेरित), "पंप इट अप" (जॉनी रिवर्स, द प्लिमसोल्स, एल्विस कॉस्टेलो और द एट्रैक्शंस से प्रेरित), "लव इज़ अ ग्रूवी थिंग" और "मेलविन्स ऑन द मेक" (मार्विन गेय के "कैन आई गेट अ विटनेस" से प्रेरित) शामिल थे।

बैंड के गाने "आउटा साइट" और "फार आउट" को संगीतकार वैन ज़ांडट द्वारा सराहा गया और इन्हें लिटिल स्टीवन के अंडरग्राउंड गेराज में प्रस्तुत किया गया, जो उनके सिंडीकेटेड रेडियो शो थे।

द चेरी ड्रॉप्स ने 2015 में अपने अन्य एल्बम "लाइफ इज़ अ बोल ऑफ़ चेरी ड्रॉप्स" और 2018 में "गुड टू द लास्ट ड्रॉप" को भी रिलीज़ किया है।

## डिस्कोग्राफी

* *एव्रीथिंग'स ग्रूवी* (2011)
* *लाइफ इज़ अ बोल ऑफ़ चेरी ड्रॉप्स* (2015)
* *गुड टू द लास्ट ड्रॉप* (2018)
## संदर्भ

## बाहरी कड़ियाँ

* द चेरी ड्रॉप्स फेसबुक पेज
* द चेरी ड्रॉप्स यूट्यूब पर
मध्यबिन्दु प्रमेय (त्रिभुज)

**मध्यबिन्दु प्रमेय** के अनुसार किसी त्रिभुज की किन्ही दो भुजाओं के मध्यबिन्द्वों को मिलाने वाला रेखा खण्ड तृतीय भुजा के समान्तर एवं अर्ध होता है। मध्यबिन्दु प्रमेय मौलिक समानुपात प्रमेय को सामान्यीकृत होता है, जहाँ मध्यबिन्द्वों का प्रयोग करने के बजाय दोनों भुजाओं को समानुपात में विभाजित किया जाता है।

प्रमेय का विलोम भी सत्य है। अर्थात् किसी त्रिभुज की एक भुजा के मध्यबिन्दु से द्वितीय भुजा के समान्तर खींची गई रेखा तृतीय भुजा को समद्विभाजित करती है।

किसी त्रिभुज की भुजाओं के तीन मध्यबिन्द्वों से होकर जाने वाली तीन समान्तर रेखाओं से बनने वाला त्रिभुज उसका मध्य त्रिभुज कहलाता है।
## उपपत्ति

## सन्दर्भ
भारतीय हिमालयी क्षेत्र

**भारतीय हिमालयी क्षेत्र** भारत गणराज्य के भीतर हिमालय का खंड है जो सात भारतीय राज्यों और केंद्र शासित प्रदेशों में फैला है, अर्थात् लद्दाख, जम्मू और कश्मीर, हिमाचल प्रदेश, उत्तराखंड, सिक्किम, पश्चिम बंगाल और अरुणाचल प्रदेश। यह क्षेत्र भारतीय उपमहाद्वीप के एक बड़े हिस्से को पानी उपलब्ध कराने के लिए जिम्मेदार है और इसमें विभिन्न वनस्पति और जीव शामिल हैं।

भौगोलिक रूप से, हिमालय दक्षिण की तलहटी (शिवालिक) से शुरू होता है और उत्तर में तिब्बती पठार (ट्रांस-हिमालय) तक फैला हुआ है। तीन प्रमुख भौगोलिक क्षेत्र, हिमाद्रि (बड़ा हिमालय), हिमाचल (छोटा हिमालय) और शिवालिक (बाहरी हिमालय), जो अपनी पूरी लंबाई में लगभग निर्बाध विस्तार करते हैं और प्रमुख भूगर्भीय दोष रेखाओं द्वारा अलग किए जाते हैं। इसके की शक्तिशाली लेकिन पुराने जलमार्ग जैसे सिंधु, सतलज, काली, कोसी और ब्रह्मपुत्र मुख्य हिमालय शृंखला के माध्यम से बड़े मैदानों में विस्तार के लिए वहाँ उपस्थित घाटियों को काटते हैं, जिससे उनका पूर्वकाल स्थापित होता है। पर्वतों की सबसे उत्तरी भाग ट्रांस-हिमालयी काराकोरम पर्वत शृंखला हैं जो भारत से पाकिस्तान और चीन तक जाती हैं। काराकोरम शृंखला के दक्षिण में ज़ंस्कार और लद्दाख शृंखला हैं।

## ट्रांस-हिमालय
भारत में ट्रांस-हिमालय शृंखला में काराकोरम, ज़ंस्कार और लद्दाख रेंज शामिल हैं जो लद्दाख और हिमाचल प्रदेश से होकर गुजरती हैं। पूर्वी छोर पर, कांगड़ी कारपो (एक ट्रांस-हिमालयन शृंखला) का कुछ हिस्सा तिब्बत के साथ अरुणाचल प्रदेश की उत्तरी सीमा स्थित है।

### काराकोरम पर्वत शृंखला
काराकोरम एक विशाल शृंखला है, जो भौगोलिक रूप से भारत और मध्य एशिया को विभाजित करती है। इस शृंखला में K2, रिमो और तेरम कारगरी जैसी ऊँची पर्वत चोटियाँ शामिल हैं। कोराकोरम दर्रा यारकंद, लेह और काशगर इत्यादि हैं।

### लद्दाख पर्वत शृंखला
लेह के उत्तर में लद्दाख शृंखला है और यह ट्रांस-हिमालयी शृंखला का एक महत्वपूर्ण हिस्सा है जो तिब्बत में कैलाश शृंखला के साथ विलीन हो जाती है। यहाँ के प्रसिद्ध महत्वपूर्ण दर्रे जैसे खारदुंग ला, और दीगर ला हैं, जो लेह के उत्तर पूर्व में स्थित हैं।

### ज़ंस्कार पर्वत शृंखला
ज़ंस्कार शृंखला मुख्य हिमालय के उत्तर में स्थित है। यह सिंधु नदी के दक्षिण में लद्दाख की रीढ़ की हड्डी के रूप में कार्य करता है, जो ज़ंस्कार क्षेत्र में पश्चिम में लामायुरू से आगे की पहाड़ियों से फैला हुआ है; वहाँ यह मुख्य हिमालय से स्टोड, त्सारप और ज़ंस्कार घाटियों द्वारा विभाजित है। ज़ंस्कार क्षेत्र के पूर्व में यह सीमा हिमाचल प्रदेश के लाहौल और स्पीति जिले तक फैला है। कुछ मुख्य दर्रे लेह-श्रीनगर रोड पर फतू ला स्थित हैं, जबकि ज़ंस्कार घाटी में सिंग ला, चा चा ला और रूब्रंग ला फैला हुआ है हैं।

## मध्य हिमालय

### पीर पंजाल पर्वत शृंखला
मुख्य हिमालय के दक्षिण में जम्मू और कश्मीर और हिमाचल प्रदेश में ५००० मीटर की औसत ऊँचाई के साथ छोटा हिमालय पीर पंजाल पर्वत शृंखला तक फैला हुआ है। कश्मीर घाटी इस सीमा से पश्चिम और दक्षिण में घिरी हुई है। और इसके अलावा गुलमर्ग का 'सहारा शहर' इस पर्वत शृंखला के उत्तरी ढलान भाग पर स्थित है। 

### धौलाधर पर्वत शृंखला
पीर पंजाल के दक्षिण भाग में धौलाधर स्थित है। इसके अन्तर्गत उत्तर में स्थित कांगड़ा घाटी सामिल है, जहाँ से यह लगभग लंबवत ऊपर उठता हुआ प्रतीत होता है। यह रावी और ब्यास नदियों के बीच जल विभाजक बनाती है। पश्चिम में यह चिनाब घाटी और तवी घाटी को विभाजित करती है। यह ज्यादातर हिमाचल प्रदेश में स्थित है।

## संदर्भ

श्रेणी:हिमालय क्षेत्र
श्रेणी:भारत
श्रेणी:भारत के क्षेत्र
टीनू वर्मा

**टीनू वर्मा** एक भारतीय फिल्म अभिनेता, कथानक लेखक, निर्माता और एक्शन निर्देशक हैं, जिन्हें हिंदी सिनेमा में उनके कामों के लिए जाना जाता है। 

## करियर
उन्होंने अपने करियर की शुरुआत अभिनय से की और धीरे-धीरे कथानक लेखन और फिल्म निर्माण के क्षेत्र में भी पहचान बनाई। उन्होंने *आँखें* (1993), *हिम्मत* (1996), *मेला* (2000), *[[माँ तुझे सलाम (2002 फ़िल्म)|माँ तुझे सलाम]]* (2002), *दुल्हन चाहिए पाकिस्तान से (2016)* और *कर्मफल दाता शनि (2016)* आदि फिल्मों में अभिनय किया। वे निर्माता के रूप में भी कई फिल्में बना चुके हैं।
टीनू वर्मा को एक्शन निर्देशक के रूप में भी मान्यता मिली। उन्होंने 'शोला और शबनम (1992)', 'खुदा गवाह (1992)' और 'हिम्मत (1996)' जैसी फिल्मों में एक्शन दृश्यों का निर्देशन किया।

## फिल्मोग्राफी
### एक्शन निर्देशक  के रूप में

**[[शोला और शबनम (1992 फ़िल्म)|शोला और शबनम]]* (1992)
**खुदा गवाह* (1992)
**[[आँखें (1993 फ़िल्म)|आँखें]]* (1993)
**[[हिम्मत (1996 फ़िल्म)|हिम्मत]]* (1996)
**लोफ़र* (1996)
**[[जीत (1996 फ़िल्म)|जीत]]* (1996)
**राजा हिंदुस्तानी* (1996)
**गदर: एक प्रेम कथा* (2001)
**[[जानी दुश्मन: एक अनोखी कहानी]]* (2002)
**सौतन* (2009; भोजपुरी)
**पुली* (2010; तेलुगु)

### अभिनेता के रूप में

**आँखें* (1993)
**[[हिम्मत (1996 फ़िल्म)|हिम्मत]]* (1996)
**घातक:* (1996)
**मेला* (2000)
**[[माँ तुझे सलाम (2002 फ़िल्म)|माँ तुझे सलाम]]* (2002)
**सौतन* (2009)
**दिस वीकेंड* (2012)
**दुल्हन चाही पाकिस्तान से* (2016)
**कर्मफल दाता शनि]* (2016)
**लैला मजनू* (2020; भोजपुरी)
**किसी का भाई किसी की जान (2023)


=== निर्देशक के रूप में ===

**माँ तुझे सलाम* (2002)
**बाज़: ए बर्ड इन डेंजर* (2003)
**राजा ठाकुर* (2006)
**दिस वीकेंड* (2012)
**गुलामी'' (2015)

## व्यक्तिगत जीवन
टीनू वर्मा ने अपने सौतेले भाई मनोहर वर्मा पर तलवार से हमला किया था और उन्हें पुलिस ने गिरफ्तार कर लिया गया था। उन्होंने कई बार अपने बयानों में बॉलीवुड अभिनेताओं के थप्पड़ मारने का जिक्र किया जिसमे सैफ़ अली ख़ान और कपिल शर्मा आदि का नाम लिया। उन्होंने कहा की   

## सन्दर्भ

## बाहरी कड़ियाँ
*
इंद्रजा (अभिनेत्री)

**इंद्रजा** एक भारतीय अभिनेत्री हैं जो तेलुगु और मलयालम फिल्मों में अपने काम के लिए जानी जाती हैं। वह टेलीविजन सीरियल के अलावा कुछ तमिल और कन्नड़ फिल्मों में भी दिखाई दे चुकी हैं।

## प्रारंभिक जीवन
इंद्रजा का जन्म चेन्नई में एक तेलुगू ब्राह्मण परिवार में राजथी के रूप में हुआ था। वह कर्नाटक के संगीत परिवार से संबंध रखती हैं। वह तीन बहनों में सबसे बड़ी हैं। उन्होंने स्कूल के दिनों में गायन और नाटक प्रतियोगिताओं में कई पुरस्कार जीते। उन्होंने एक प्रशिक्षित शास्त्रीय गायिका और नृत्यांगना मधवापेड़ी मूर्ति से कुचिपूड़ी नृत्य का अध्ययन किया। इंद्रजा वर्तमान में पत्रकार बनने की तैयारी कर रही हैं।

## करियर
इंद्रजा को रजनीकांत अभिनीत *उझायप्पली* फिल्म में एक बाल अभिनेत्री के रूप में लिया गया था। उन्होंने फिल्म *जंतर मंतर* के साथ अभिनेत्री के रूप में काम किया। उस फिल्म में उनके चरित्र का नाम 'इंद्रजा' था जिसे उन्होंने अपने मंच नाम के रूप में अपना लिया। इंद्रजा को एस. वी. कृष्णा रेड्डी की *यमलीला* फिल्म पहचान दिलाई। यह फिल्म एक साल से अधिक समय तक चली। उन्होंने *थाडयम* और *राजविन परवैयिले* में अभिनय किया, लेकिन वह तमिल फिल्मों में ज्यादा प्रगति करने में सक्षम नहीं थीं, क्योंकि दोनों फिल्में बॉक्स ऑफिस पर प्रभाव छोड़ने में विफल रहीं।

उन्होंने कई सफल मलयालम फिल्मों में मुख्य भूमिकाएँ निभाईं, जिसमें मोहनलाल के साथ 1999 की एक्शन ड्रामा *उस्ताद*, सुरेश गोपी के साथ क्राइम थ्रिलर *एफ.आई.आर*, ममूटी के साथ 2002 कॉमेडी-ड्रामा *क्रोनिक बैचलर*, जयराम के साथ 2004 का कॉमेडी ड्रामा *मायिलाट्टम*, और कलाभवन मणि के साथ 2005 की एक्शन ड्रामा *बेन जॉनसन* उनकी सबसे उल्लेखनीय फिल्मों में से हैं। उन्होंने अपनी शादी के बाद कई तेलुगु फिल्मों में कुछ उल्लेखनीय भूमिकाओं के साथ फिल्मों में वापसी की है।

## व्यक्तिगत जीवन
इंद्रजा ने अभिनेता और व्यवसायी मोहम्मद अबसार से शादी की है। इस दंपति की सारा नाम की एक बेटी है।

## सन्दर्भ

## बाहरी कड़ियाँ
*
वेड

**वेड** रितेश देशमुख द्वारा निर्देशित 2022 की भारतीय मराठी भाषा की रोमांटिक ड्रामा फिल्म है। जो उनके निर्देशन में बनी पहली फिल्म है। इस फिल्म की निर्माता जेनेलिया डिसूजा हैं। इस फिल्म में रितेश देशमुख और जेनेलिया डिसूजा ने एक साथ दोनों ने अभिनय भी किया है। सहायक भूमिका के रूप में अशोक सराफ और जिया शंकर ने अभिनय किया है। वेड फिल्म तेलुगु भाषा की रोमांटिक ड्रामा, माजिली का रीमेक है, जिसे सन् 2019 में सिनेमा घरों में रिलीज किया गया था।

जबकि वेड फिल्म को 30 दिसंबर 2022 को सिनेमा घरों में रिलीज़ किया गया था। फिल्म के समीक्षकों ने आम तौर पर कलाकारों (विशेष रूप से रितेश और जेनेलिया दोनों) का विशेष रूप से सराहना किया है। एवं सिनेमैटोग्राफी, गाने और बैकग्राउंड स्कोर के प्रदर्शन की भी सराहना की, लेकिन फिल्म का कथन और पटकथा की गति धीमी होने के कारण फिल्म का आलोचना भी किया गया। फिल्म का बॉक्स ऑफिस में कारोबार अच्छा रहा, 2022 में 75 करोड़ की सबसे अधिक कमाई करने वाली पहली मराठी फिल्म बन गई। रितेश देशमुख की फिल्म लय भारी (2014) को भी पीछे छोड़ते हुए अब तक की तीसरी सबसे अधिक कमाई करने वाली मराठी फिल्म बन गई। 

वेड फिल्म को हिंदी डब वर्जन के साथ 28 अप्रैल 2023 को ओटीटी प्लेटफॉर्म डिज्नी + हॉटस्टार पर रिलीज किया गया था।   

## सन्दर्भ
पैलेस रॉयल, मुंबई

**पैलेस रॉयल** या **पलाइस रोयाल** वर्ली, मुंबई में स्थित एक आवासीय गगनचुंबी इमारत है। यह भारत की सबसे ऊंची इमारत और तीसरी सबसे ऊंची संरचना हैं। इस इमारत को 2018 में सबसे ऊँचा बनाया गया था, लेकिन इसके उपरी अनुभाग और इंटीरियर आज भी निर्माणाधीन हैं।

## इतिहास
इसका निर्माण श्रीराम मिल्स लिमिटेड के पूर्व स्वामित्व वाली भूमि पर किया गया है। इसके निर्माण के लिए स्वीकृति 2005 में मिली थीं और निर्माण 2008 में शुरू हुआ था। कई जनहित याचिकाओं के कारण इस परियोजना की प्रगति ठप हो गई थीं जिसमें गैर सरकारी संगठनों, जनहित मंच और यूएचआरएफ आदि के मुकदमों का निपटारा सर्वोच्च न्यायालय द्वारा अक्टूबर, 2019 में किया गया। अदालत ने देखा कि मुकदमों में निरंतरता और बोनाफाइड का अभाव है। परियोजना के प्रवर्तकों ने मुकदमों को कल्पतरु बिल्डर्स के प्रतिद्वंद्वी बिल्डर मुफतराज मुनोत के निजी हितों से प्रेरित और प्रायोजित होने का तर्क दिया।

## वर्तमान स्थिति
मई 2019 में, इस जगह को बिना किसी खरीददार के नीलामी के लिए रखा गया था। 2019 के मध्य में एक और नीलामी आयोजित की गई जिसमें इस अधूरी इमारत को ईमानदार शेल्टर्स नामक कंपनी द्वारा 705 करोड़ रुपये में खरीदा गया। इस इमारत का निर्माण पूर्ण होने पर होने पर इसमें 120 अपार्टमेंट होंगे।

## यह भी देखें
* दुनिया की सबसे ऊंची इमारतों की सूची

## सन्दर्भ
5 का वर्गमूल

}}
| binary = 
| hexadecimal = 
}}**5 का वर्गमूल** एक धनात्मक वास्तविक संख्या है, जिसे स्वयं से गुणा करने पर अभाज्य संख्या 5 प्राप्त होती है। इसे समान गुण वाली ऋणात्मक संख्या से भिन्न करने हेतु अधिक सटीक रूप से **5 का मुख्य वर्गमूल** कहा जाता है। यह संख्या स्वर्णिमानुपात के भग्नांकात्मक व्यंजक में दर्शन देती है। इसे मूल रूप में निरूपित किया जा सकता है:

: \sqrt{5}. \, 

यह एक अपरिमेय बीजीय संख्या है।  इसके दशमलव विस्तार के प्रथम षष्टि महत्त्वपूर्ण अंक हैं:

जिसे 99.99% परिशुद्धता के भीतर 2.236 तक घटाया जा सकता है। जनवरी 2022 तक, दशमलव में इसके संख्यात्मक मान की गणना न्यूनतम 2.25 खरब अंकों तक की गई है। 
## सन्दर्भ

श्रेणी:गणितीय नियतांक
स्वर्णिमानुपात

}}
| binary = ...
| hexadecimal = ...
}}

गणित में, दो मात्राएँ **स्वर्णिमानुपात** में होती हैं यदि उनका अनुपात उनके संकलन और दो मात्राओं में से बड़ी मात्रा के अनुपात के समान होता है। बीजगणितीय रूप से व्यक्त किए मात्राओं a और b हेतु a > b > 0,
:{a\over b}={{a+b}\over a}=\phi

जहाँ यूनानी अक्षर फी (φ या 𝜙) स्वर्णिमानुपात  को दर्शाता है। स्थिरांक \phi द्विघात समीकरण \phi^2-\phi -1=0 को सन्तुष्ट करता है और निम्नोक्त मान के साथ एक अपरिमेय संख्या है:
:\phi={1 + \sqrt5\over 2}

स्वर्णिमानुपात को यूक्लिड द्वारा **चरमौसतानुपात,** और लूका पचोली द्वारा **दिव्यानुपात** से भी जाना जाता है। 

प्राचीन काल से गणितज्ञों ने स्वर्णिमानुपात के गुणों का अध्ययन किया है। यह एक समपंचभुज के विकर्ण का उसके भुजा का अनुपात है और इस प्रकार द्वादशफलक और विंशतिफलक के निर्मेय में प्रकट होता है।  एक स्वर्णिमायत एक आयत है जिसका आभिमुख्यानुपात 𝜙 —समान आभिमुख्यानुपात के साथ एक वर्ग और एक छोटे आयत में काटा जा सकता है।
## इन्हें भी देखें
*स्वर्णिमायत
## सन्दर्भ
वन्यजीव आबादी द्वारा भारतीय राज्यों की सूची

अंगूठाकार| राज्यवार बंगाल टाइगर जनसंख्या भारत, 2019
बंगाल टाइगर और भारतीय हाथी लुप्तप्राय प्रजातियां हैं जो पर्यावरण और वन मंत्रालय, भारत सरकार द्वारा संचालित प्रोजेक्ट टाइगर और प्रोजेक्ट एलीफेंट कार्यक्रमों द्वारा संरक्षित हैं।   भारतीय तेंदुए कमजोर और संरक्षित प्रजातियां हैं।  बाघों की संख्या 1.5 साल से अधिक उम्र के जानवरों की है।  

भारत दुनिया की बाघों की आबादी का 75%  और साथ ही एशियाई हाथियों की 60% आबादी का घर है। 

## राज्यवार आंकड़े

* दक्षिण भारतीय राज्य कर्नाटक, केरल, आंध्र प्रदेश और तमिलनाडु भारत में लगभग 44% हाथियों, 35% बाघों और 31% तेंदुओं का घर हैं 
* अकेले कर्नाटक राज्य भारत में 22% हाथियों, 18% बाघों और 14% तेंदुओं का घर है।
* पूर्वोत्तर भारतीय राज्यों असम, अरुणाचल प्रदेश, मिजोरम, मेघालय और त्रिपुरा के साथ पश्चिम बंगाल में हाथियों का 30% और बाघों की आबादी का 5% हिस्सा है।
* गुजरात राज्य दुनिया में एशियाई शेरों की 100% आबादी वाला एकमात्र राज्य है। 
* पंजाब, हरियाणा, मणिपुर, हिमाचल प्रदेश, सिक्किम, जम्मू और कश्मीर राज्यों की जानकारी गायब है।

## यह सभी देखें

* भारत के वन्यजीव

## सन्दर्भ
श्रेणी:भारत का वन्यजीवन
श्रेणी:भारत में हाथी
श्रेणी:भारत के राज्यों और केन्द्र-शासित प्रदेशों से सम्बन्धित सूचियाँ
गुजरात में अंतर्राष्ट्रीय पतंग महोत्सव - उत्तरायण

हर साल, गुजरात 200 से अधिक त्योहार मनाता है। अंतर्राष्ट्रीय पतंग महोत्सव ( उत्तरायण ) मनाए जाने वाले सबसे बड़े त्योहारों में से एक है।महीनों पहले से, गुजरात के घरों में त्योहार के लिए विशेष बॉक्स वाली पतंगों का निर्माण शुरू हो जाता है।

भारतीय कैलेंडर के अनुसार, उत्तरायण का त्योहार उस दिन को चिह्नित करता है जब सुर्य अपने कक्ष में दक्षिण से उत्तर कि ओर चलने लगता है जिस के साथ मौसम में बदलाव आने लगता है और सर्दी गर्मी में बदल जाती है।

गुजरात के इस क्षेत्र और कई अन्य राज्यों में, उत्तरायण इतना बड़ा उत्सव है कि यह भारत में दो दिनों तक चलने वाला सार्वजनिक अवकाश बन गया है। त्योहार के दौरान, स्थानीय भोजन जैसे उंधियू (रतालू और बीन्स सहित एक मिश्रित सब्जी), चिक्की (तिल के बीज भंगुर) और जलेबी भीड़ को परोसे जाते हैं
2012 में, गुजरात के पर्यटन निगम ने उल्लेख किया कि गुजरात में अंतर्राष्ट्रीय पतंग महोत्सव उस वर्ष 42 देशों की भागीदारी के कारण गिनीज बुक आफ वर्ल्ड रिकॉर्ड्स में प्रवेश करने का प्रयास कर रहा था।

### स्थान
अंतर्राष्ट्रीय पतंग महोत्सव, उत्तरायण गुजरात तेलंगाना और राजस्थान के कई शहरों में मनाया जाता है।  अहमदाबाद, जयपुर, उदयपुर, जोधपुर, सूरत, वडोदरा, राजकोट, हैदराबाद, नडियाद और डाकोर जेसे शहरों मे हालाँकि, अंतर्राष्ट्रीय पतंग कार्यक्रम अहमदाबाद (गुजरात की पतंग राजधानी) में होता है, जो विभिन्न देशों के आगंतुकों को स्वागत करता है।
इस उत्सव का आनंद लेने के लिए सबसे अच्छी जगह साबरमती रिवरफ्रंट है ( साबरमती नदी तट पर 500,000 से अधिक लोगों की क्षमता है) या अहमदाबाद पुलिस स्टेडियम, जहां लोग हजारों पतंगों से भरे आसमान को देखने के लिए लेटते हैं।

श्रेणी:भारत में त्यौहार
एएफसी महिला एशियाई कप

एएफसी महिला एशियाई कप, एशिया में महिला फुटबॉल का सबसे उच्चतम प्रतियोगिता हैं|  इस प्रतियोगिता को पहले एएफसी महिला चैंपियनशिप के नाम से जाना जाता था। 

यह राष्ट्रीय टीमों के लिए एएफसी क्षेत्र में महिलाओं की सबसे पुरानी अंतरराष्ट्रीय फुटबॉल प्रतियोगिता और प्रमुख महिला फुटबॉल प्रतियोगिता है। प्रतियोगिता को **एशियाई महिला फुटबॉल चैम्पियनशिप** और **एशियाई महिला चैम्पियनशिप** के रूप में भी जाना जाता है। 20 टूर्नामेंट आयोजित किए गए हैं, जिनमें मौजूदा चैंपियन चीन पीआर हैं। प्रतियोगिता फीफा महिला विश्व कप के लिए एशियाई क्वालीफाइंग टूर्नामेंट के रूप में भी काम करती है।

## इतिहास
प्रतियोगिता एशियाई महिला फुटबॉल परिसंघ (एएलएफसी) द्वारा स्थापित की गई थी, जो महिला फुटबॉल के लिए जिम्मेदार एएफसी का एक हिस्सा है। पहली प्रतियोगिता 1975 में आयोजित की गई थी और इसके बाद हर दो साल में आयोजित की जाती थी, 1980 के दशक की अवधि को छोड़कर जहां प्रतियोगिता हर तीन साल में आयोजित की जाती थी। एएफएलसी शुरू में एक अलग संगठन था लेकिन 1986 में एएफसी में शामिल हो गया।

1975 से 1981 तक मैच 60 मिनट की अवधि के थे। 
प्रतियोगिता में प्रशांत रिम या पूर्वी एशिया (पूर्व और दक्षिण पूर्व एशिया सहित) के देशों का वर्चस्व रहा है, जिसमें चीन की महिला राष्ट्रीय फुटबॉल टीम ने 9 बार जीत हासिल की है, जिसमें 2022 संस्करण तक लगातार 7 जीत की श्रृंखला शामिल है। मध्य और पश्चिम एशिया के देश कम सफल रहे हैं, केवल उज्बेकिस्तान, कजाकिस्तान, जॉर्डन और ईरान ने अब तक क्वालीफाई किया है। पूर्वी एशिया भी फीफा महिला विश्व कप में भाग लेने में कहीं अधिक बार रहा है, एशिया की पांच सबसे मजबूत महिला टीमें (चीन, उत्तर कोरिया, जापान, ऑस्ट्रेलिया और दक्षिण कोरिया) इस हिस्से से आती हैं।

टूर्नामेंट की आवृत्ति 2010 से प्रभावी हर 4 साल में बदल गई  जब एएफसी ने घोषणा की थी कि एशियाई कप अतिरिक्त रूप से 2015 फीफा महिला विश्व कप के क्वालीफिकेशन राउंड के रूप में काम करेगा। 

2003 तक, एएफसी द्वारा प्रतिस्पर्धा करने के लिए टीमों को आमंत्रित किया गया था। 2006 से, एक अलग योग्यता स्थापित की गई थी और योग्यता प्रक्रिया द्वारा योग्यता के आधार पर टीमों की संख्या तय की जाएगी। प्रतियोगिता के परिवर्तन और सुधारों को दर्शाने के लिए टूर्नामेंट का नाम भी "एएफसी महिला एशियाई कप" के रूप में बदल दिया गया था।

टूर्नामेंट को 2022 संस्करण से शुरू करके आठ टीमों से बारह तक विस्तारित किया गया था। 

## परिणाम
## देशों का प्रदर्शन
## राष्ट्रीय टीमों की उपस्थिति
## सारांश
## सन्दर्भ
लेना (अभिनेत्री)

**लेना मोहन कुमार** या **लीना** (जन्म 18 मार्च 1981) एक भारतीय फिल्म अभिनेत्री और पटकथा लेखक हैं जो मुख्य रूप से मलयालम सिनेमा में काम करती है। 
## करियर
उन्होंने अपने करियर शुरुआत की जयराज की *स्नेहम* फिल्म से की थी। उन्होंने अपने फिल्मी करियर पर ध्यान केंद्रित करने से पहले मलयालम टेलीविजन उद्योग में *ओमनाथिंकलपक्षी*, *ओहरी*, *मलयोगम* और *थडंकलपालयम* जैसे धारावाहिकों में प्रमुख अभिनेत्री के रूप में अभिनय किया। वह एक टेलीविज़न होस्ट भी हैं और उनका यूट्यूब पर *लेना की पत्रिका* नाम से एक चैनल हैं। उन्होंने मलयालम, अंग्रेजी, तमिल, तेलुगु और हिन्दी भाषाओँ में सौ से भी अधिक फिल्मो में काम किया हैं।

उनके *[[ट्रैफिक (२०११ फ़िल्म)|यातायात]]* फिल्म में प्रदर्शन को समीक्षकों ने सराहा था जिसके बाद उन्होंने इस तरह की और फिल्मों में अभिनय किया जिसमें *स्नेहवेदु*, *ई अदुथा कालाथु*, *आत्मा*, *बाएँ दाएं बाएँ* और *एनु निंटे मोइदीन* की सहायक भूमिकाएँ शामिल हैं। लेना *फूटप्रिंट्स ऑन वाटर* नामक एक ब्रिटिश-भारतीय फिल्म में आदिल हुसैन के साथ अभिनय करेंगी जो नथालिया स्याम द्वारा निर्देशित की जायेगी।

## व्यक्तिगत जीवन
लेना ने त्रिशूर के *सेवेंथ डे एडवेंटिस्ट हायर सेकेंडरी स्कूल* और *हरि श्री विद्या निधि स्कूल* से पढ़ाई की। वह मनोविज्ञान में स्नातकोत्तर है और उन्होंने मुंबई में एक मनोवैज्ञानिक के रूप में काम किया था। लेना ने पूर्णकालिक अभिनय में प्रवेश करने के लिए अपनी नौकरी छोड़ दी थीं।

## सन्दर्भ

## बाहरी कड़ियाँ
*
दिलेश्वर कामैत

**दिलेश्वर कामैत** भारतीय राजनेता और सुपौल लोक सभा निर्वाचन क्षेत्र, बिहार से सत्रहवीं लोक सभा के सांसद हैं। वो 2019 के आम चुनाव में जनता दल (यूनाइटेड) के प्रत्याशी के रूप में जीते।

## सन्दर्भ

## बाहरी कड़ियाँ
* राष्ट्रीय पोर्टल पर प्रोफाइल

श्रेणी:१७वीं लोक सभा के सदस्य
दी 42 (कोलकाता)

दी 42 भारत के पश्चिम बंगाल राज्य में कोलकाता में एक आवासीय गगनचुंबी इमारत है।  यह शहर के केंद्रीय व्यापारिक जिले चौरंगी रोड पर टाटा सेंटर के वाणिज्यिक भवन और जीवन सुधा के आवासीय भवन के बीच स्थित है। इसे पहली बार 2008 में प्रस्तावित किया गया था, लेकिन निर्माण में लगभग दो साल की देरी हुई थी।  इमारत का निर्माण 2019 में पूरा हुआ था, जिससे यह उस समय देश की सबसे ऊंची इमारत बन गई थी। 

यह मुंबई के बाहर भारत की सबसे ऊंची पूरी हुई इमारत है।

## इतिहास

यह परिसर मूल रूप से दरभंगा के महाराजा का था।

## विवरण
डेवलपर्स मणि ग्रुप, सलारपुरिया सत्व ग्रुप, अल्कोव रियल्टी एंड डायमंड ग्रुप द्वारा कोलकाता की सबसे ऊंची आवासीय इमारत होने की योजना है। चौरंगी रोड पर स्थित, शहर के बीच में, गगनचुंबी इमारत में 65 मंजिलें हैं। 
## विरोध
42 के डेवलपर्स को पास की 'फाउंटेन कोर्ट' संपत्ति के मालिक आईटीसी लिमिटेड द्वारा कलकत्ता उच्च न्यायालय में दायर एक दीवानी मुकदमे का सामना करना पड़ा है। आईटीसी द्वारा दायर मुकदमे में दावा किया गया है कि आईटीसी के 'फाउंटेन कोर्ट' संपत्ति के पश्चिम में बनाई जा रही 65 मंजिला आवासीय इमारत से प्रकाश और हवा प्राप्त करने के अधिकार का उल्लंघन होगा। 19 अगस्त 2013 को, कलकत्ता उच्च न्यायालय ने एक आदेश पारित किया कि डेवलपर्स द्वारा उठाया गया कोई भी कदम आईटीसी द्वारा दायर मामले के परिणाम के अधीन होगा। 8 मई 2014 को, अदालत ने आदेश दिया कि 42 के डेवलपर्स को आईटीसी के हितों को पराजित करने के लिए गति से निर्माण के साथ आगे नहीं बढ़ना चाहिए। (कलकत्ता उच्च न्यायालय, जीए केस नंबर 2698/ यह मामला कलकत्ता उच्च न्यायालय में लंबित है। 
## दीर्घा

File:Birla Planetarium Kolkata (24455076008).jpg|"Di 42" निर्माणाधीन, 2017
The 42, Kolkata, (under-construction) across the Maidan by Innocentbunny.jpg|'द 42', कोलकाता, निर्माणाधीन, 2018।
File:The 42 illuminated with the Indian Tricolour.jpg|स्वतंत्रता दिवस, 2019 की स्मृति में भारतीय तिरंगे के रंगों में प्रकाशित *द 42*
File:The 42 Kolkata on Independence Day.jpg|स्वतंत्रता दिवस 2019 पर 'द 42'
File:A photo of large building from Victoria Memorial Garden, Kolkata, India.jpg|*द 42*, जैसा कि विक्टोरिया मेमोरियल गार्डन से देखा गया - अप्रैल 2022
File:The 42 (Kolkata) seen from a distance.jpg|*द 42*, निर्माणाधीन, दूर से देखा गया - अगस्त 2016।
File:Kolkata the 42 resedential Building IMG 20181214 095812.jpg|*द 42*, क्लोज व्यू - अगस्त 2017
File:The 42 - Residential Building 01.jpg|*द 42*, जीवन सुधा और टाटा सेंटर की इमारतों के बीच बन रहा है - अगस्त 2016
 File:The 42 (26 July 2022).jpg|'द 42', जैसा कि हावड़ा से देखा गया 


## सन्दर्भ

## बाहरी कड़ियाँ
*
*गगनचुंबी इमारत केंद्र डेटाबेस में कोलकाता भवन

श्रेणी:कोलकाता में इमारतें और संरचनाएं
गुडिवाडा अमरनाथ

गुडिवाडा अमरनाथ (जन्म 1985/1986) आंध्र प्रदेश राज्य के एक भारतीय राजनीतिज्ञ हैं। वह वाईएसआर कांग्रेस पार्टी का प्रतिनिधित्व करते हुए आंध्र प्रदेश विधान सभा के लिए 2019 में अनाकापल्ले विधानसभा निर्वाचन क्षेत्र से विधान सभा (विधायक) के सदस्य के रूप में चुने गए हैं। 

## प्रारंभिक जीवन
गुडिवाडा अमरनाथ का जन्म पूर्व राजनेता और अनाकापल्ली लोकसभा क्षेत्र से सांसद गुडिवाडा गुरुनाधा राव और नागमणि के घर हुआ था। उन्होंने इंजीनियरिंग की डिग्री के साथ स्नातक किया।

## करियर
गुडिवाडा अमरनाथ और उनकी मां नागमणि भारतीय राष्ट्रीय कांग्रेस के सदस्य थे। उनके पिता की मृत्यु के बाद वे कांग्रेस छोड़कर तेलुगु देशम पार्टी (टीडीपी) में शामिल हो गए। मार्च 2014 में, वे दोनों टीडीपी छोड़कर वाईएसआर कांग्रेस पार्टी में शामिल हो गए।
## सन्दर्भ

श्रेणी:जीवित लोग
श्रेणी:तेलुगु देशम पार्टी के राजनीतिज्ञ
भारत में आपदा प्रबंधन

### भारत में आपदा प्रबंधन
प्राकृतिक या मानव निर्मित आपदा के दौरान जीवन और संपत्ति के संरक्षण और पुनर्प्राप्ति में सहायता करने के लिए कानूनी तौर पर जो भी नीतियाँ बनाई जाती है उसे आपदा प्रबंधन कहते हैं। बाढ़, तूफान/चक्रवात, जैसी  आपदाओं से बड़े पैमाने पर होने वाली नुकसान और बीमारियों और (महामारी) का तेजी से प्रसार के रोकथाम। जैसे मुद्दों को संबोधित करने की योजना बनाई गई है।

मौसम संबंधी दृष्टिकोण से, भारत विशेष रूप से हिमालय के नीचे (खुले हिंद महासागर का सामना करने वाले) के साथ-साथ अपनी भू-जलवायु परिस्थितियों और विविध परिदृश्यों के कारणों से प्राकृतिक आपदाओं की चपेट में आ जाते हैं;  उदाहरण के लिए,—पश्चिमी भारत के अधिक समशीतोष्ण से प्रभावित शुष्क क्षेत्रों में गर्मियों के दौरान गंभीर सूखे, अकाल और/या जंगल की आग का खतरा होता है। उत्तर के अधिक दूरस्थ, पहाड़ी क्षेत्र, विशेष रूप से हिमालयी राज्य, सर्दियों में विनाशकारी भूस्खलन, बाढ़ और शुष्क अवधि के दौरान बड़े भूस्खलन का अनुभव कर सकते हैं। यह उन भूकंपों के अन्तर्गत आते है, जो चट्टानों के गिरने, मिट्टी के धंसने और आकस्मिक बाढ़ के कारण तबाही की संभावना को बढ़ाते हैं। मानसून  के दौरान, दक्षिण भारत के प्रायद्वीपीय क्षेत्र  जो आम तौर पर चक्रवात या सुनामी से सबसे अधिक प्रभावित होते हैं;

## आपदा प्रबंधन अधिनियम, २००५

राष्ट्रीय आपदा प्रबंधन प्राधिकरण (एनडीएमए) भारतीय संस्था है जिसका प्राथमिक उद्देश्य प्राकृतिक या मानव निर्मित आपदाओं से उत्पन्न होने वाली हानिकारक  परिस्थिति का रोकथाम करना है। आपदा प्रबंधन अधिनियम २८ नवंबर २००५ को लोकसभा द्वारा और १२ दिसंबर २००५ को राज्यसभा द्वारा पारित किया गया था। ९ जनवरी २००६ को इसे भारत के राष्ट्रपति की सहमति प्राप्त हुई थी। इसके बाद 'राष्ट्रीय आपदा प्रबंधन प्राधिकरण (एनडीएमए)' कि स्थापना की गई। प्रधानमंत्री एनडीएमए के पदेन अध्यक्ष बनाया गया। एनडीएमए के अन्तर्गत  एक उपाध्यक्ष सहित ९ से अधिक सदस्य नहीं होते हैं। एनडीएमए के सदस्यों का कार्यकाल ५ वर्ष का होता है। एनडीएमए, जिसे शुरू में ३० मई २००५ को एक कार्यकारी आदेश द्वारा स्थापित किया गया था, २७ सितंबर २००५ को आपदा प्रबंधन अधिनियम की धारा – ३ (१) के तहत गठित किया गया था। जिसके अन्तर्गत एनडीएमए ‌के लिए नीतियों, योजनाओं और दिशानिर्देशों को निर्धारित करने के लिए स्थापित किया गया।

## आपदा प्रबंधन योजना
१ जून २०१६ को, भारत सरकार ने भारत की आपदा प्रबंधन योजना शुरू की, जो आपदाओं की रोकथाम, शमन और प्रबंधन के लिए सरकारी संस्थाओं को एक रूपरेखा और दिशा प्रदान करना चाहती है। २००५ के आपदा प्रबंधन अधिनियम के लागू होने के बाद से राष्ट्रीय स्तर पर यह पहली योजना है।

## संदर्भ

श्रेणी:भारत में आपदा प्रबंधन
श्रेणी:भूगोल
श्रेणी:भारत में आपदाएँ
राघव चड्ढा

**राघव चड्ढा** एक भारतीय राजनीतिज्ञ हैं और आम आदमी पार्टी के सदस्य हैं। वे पंजाब से राज्यसभा के सबसे युवा सदस्य हैं। वे पूर्व दिल्ली जल बोर्ड के उपाध्यक्ष और दिल्ली के राजेंद्र नगर विधानसभा सीट से 2022 तक विधायक थे।

## राजनीतिक जीवन
राघव चद्दा ने आम आदमी पार्टी के माध्यम से राजनीति में प्रवेश किया और 2015 में पार्टी के राष्ट्रीय कोषाध्यक्ष के रूप में नियुक्त किया गया। उन्होंने 2019 का लोकसभा चुनाव दक्षिण दिल्ली निर्वाचन क्षेत्र से आप उम्मीदवार के रूप में लड़ा था, लेकिन उन्हें हार का सामना करना पड़ा था।राघव चड्ढा ने 2020 का दिल्ली विधानसभा चुनाव राजेंद्र नगर निर्वाचन क्षेत्र से लड़ा और जीत हासिल की और विधायक के रूप में पहली बार विधानसभा के लिए चुने गए। उन्हें 2 मार्च 2020 को दिल्ली जल बोर्ड के उपाध्यक्ष के रूप में नियुक्त किया गया था।

राघव चद्दा को पंजाब राज्य के लिए आम आदमी पार्टी के प्रभारी के रूप में नियुक्त किया गया था और उन्होंने 2022 के पंजाब विधानसभा चुनावों के प्रभारी के रूप में पार्टी की जीत में महत्वपूर्ण भूमिका निभाई थी। उन्हें 21 मार्च, 2022 को आम आदमी पार्टी द्वारा राज्यसभा के लिए नामित किया गया था। उन्होंने परिणीति चोप्रा से सगाई कर ली है ।  वे जल्द ही शादी करने वाले हैं।

## सन्दर्भ

श्रेणी:भारतीय राजनीतिज्ञ
श्रेणी:राज्यसभा सदस्य
श्रेणी:आम आदमी पार्टी के राजनीतिज्ञ